CELEX: 62014CN0492
Language: da
Date: 2014-11-05 00:00:00
Title: Sag C-492/14: Anmodning om præjudiciel afgørelse indgivet af Rechtbank van eerste aanleg te Brussel (Belgien) den 5. november 2014 — Essent Belgium NV mod Vlaams Gewest en Inter-Energa m.fl.

2.2.2015   
            
            
               DA
            
            
               Den Europæiske Unions Tidende
            
            
               C 34/7
            
         Anmodning om præjudiciel afgørelse indgivet af Rechtbank van eerste aanleg te Brussel (Belgien) den 5. november 2014 — Essent Belgium NV mod Vlaams Gewest en Inter-Energa m.fl.
   (Sag C-492/14)
   (2015/C 034/06)
   Processprog: nederlandsk
   
      Den forelæggende ret
   
   Rechtbank van eerste aanleg te Brussel
   
      Parter i hovedsagen
   
   
      Sagsøger: Essent Belgium NV
   
      Sagsøgte: Vlaams Gewest, Inter-Energa, IVEG, Infrax West, Provinciale Brabantse Energiemaatschappij CVBA (PBE) og Vlaamse Regulator van de Electriciteits- en Gasmarkt (VREG)
   
      De andre parter i sagen: Intercommunale Maatschappij voor Energievoorziening Antwerpen (IMEA), Intercommunale Maatschappij voor Energievoorziening in West- en Oost-Vlaanderen (IMEWO), Intercommunale Vereniging voor Energielevering in Midden-Vlaanderen (Intergem), Intercommunale Vereniging voor de Energiedistributie in de Kempen en het Antwerpse (IVEKA), Iverlek, Gaselwest CVBA og Sibelgas CVBA
   
      Præjudicielle spørgsmål
   
   
               1)
            
            
               Skal artikel 28 og 30 i traktaten om oprettelse af Det Europæiske Fællesskab fortolkes således, at de er til hinder for en lovbestemt ordning i en medlemsstat, her det flamske dekret af 17. juli 2000 om markedsordningen for elektricitet sammenholdt med den flamske regerings bekendtgørelse af 4. april 2003»om ændring af den flamske regerings bekendtgørelse af 28. september 2001 om fremme af produktionen af elektricitet fra vedvarende energikilder«, som begrænser den vederlagsfrie distribution til tilførsel af elektricitet, der er fremstillet på produktionsanlæg, som er tilsluttet distributionsnettet inden for Vlaams Gewest, og som udelukker elektricitet fra produktionsanlæg, som ikke er tilsluttet distributionsnettet inden for Vlaams Gewest, fra vederlagsfri distribution?
            
         
               2)
            
            
               Skal artikel 28 og 30 i traktaten om oprettelse af Det Europæiske Fællesskab fortolkes således, at de er til hinder for en lovbestemt ordning i en medlemsstat, her det flamske dekret af 17. juli 2000 om markedsordningen for elektricitet sammenholdt med den flamske regerings bekendtgørelse af 5. marts 2004 om fremme af produktionen af elektricitet fra vedvarende energikilder, således som denne bekendtgørelse anvendes af tilsynsmyndigheden VREG, og som begrænser den vederlagsfrie distribution til elektricitet fra produktionsanlæg, der direkte tilfører elektricitet til et distributionsnet beliggende i Belgien og udelukker elektricitet fra produktionsanlæg, der ikke direkte tilfører elektricitet til et distributionsnet beliggende i Belgien, fra den vederlagsfrie distribution?
            
         
               3)
            
            
               Kan en national lovbestemt ordning som omhandlet i spørgsmål 1 og 2 forenes med lighedsprincippet og forbuddet mod forskelsbehandling som affattet ved blandt andet artikel 12 i traktaten om oprettelse af Det Europæiske Fælleskab og artikel 3, stk. 1, og artikel 3, stk. 4, i Europa-Parlamentets og Rådets daværende direktiv 2003/54/EF af 26. juni 2003 om fælles regler for det indre marked for elektricitet og om ophævelse af direktiv 96/92/EF (1)?
            
         
      (1)  EUT L 176, s. 37.